El Churro Ilustrado va ser una revista en paper que intentava obrir-se pas als quioscs juntament amb El Jueves i el diari satíric Mongolia en un moment d’auge de les publicacions digitals. Entre els seus col·laboradors (tant dibuixants com articulistes) hi trobem El Gran Wyoming, Miguel Brieva, Idígoras & Pachi, Tonino, Bie o Abulí, entre d’altres. El seu caràcter bimestral no li permetia una sàtira centrada en l’actualitat més immediata, i dificultava el seguiment dels seus seguidors. Tot i algunes col·laboracions molt interessants, El Churro, amb una maquetació no gaire atractiva i un tipus d’humor, en línies generals, molt gruixut que recordava altres èpoques, no va aconseguir connectar amb el seu públic potencial. La revista va tancar després de cinc números i deu mesos d’existència.